alibayram/wikipedia-40-langs huggingface dataset:
Kalendar

Kalendar je sistem za imenovanje vremenskih perioda, najčešće dana. Ti dani se najčešće nazivaju kalendarski dani.

Kalendar je naziv i za ilustrirani prikaz sistema (najčešće na papiru). 

Činjenica da broj dana u godini nije ceo broj je uzrok postojanja mnogih vrsta neusklađenih kalendara a takođe i još uvek nerešenog problema idealnog kalendara. Postoji više predloga kalendarskih reformi.

Sistemi kalendara 
Tokom razvoja civilizacija postojalo je nekoliko sistema kalendara: lunarni, solarni, lunarno-solarni, venerični i drugi.
 Lunarni kalendar je usaglašen prema kretanju Meseca odnosno smeni mesečevih mena. Primer je islamski kalendar.
 Solarni kalendar je usaglašen prema kretanju Sunca i smeni godišnjih doba. Primer je persijski kalendar.
 Lunarno-solarni kalendar je usaglašen prema međusobnom kretanju Sunca i Meseca. Primer je jevrejski kalendar. 
 Proizvoljni kalendari nisu neposredno vezani za usaglašena kretanja nebeskih tela, primer je sedmica (nedelja) ili julijanski kalendar.
 Neki kalendari su vezani za kretanje Venere. Primer je stara egipatska civilizacija. Primećeno je da civilizacije bliže ekvatoru imaju kalendare zasnovane na kretanju Venere.

V. također 
 Popis kalendara
Prijestupna godina

PrijestupnaJE ili prestupnaEK  godina je godina koja ima 366 dana, za razliku od ostalih godina koje imaju 365 dana. Razlog tome je usklađivanje kalendarske godine s astronomskom godinom, da ne bi s vremenom Nova godina pala u ljeto, a grožđe dozrijevalo u decembru ili januaru. Mjesec februar, koji inače ima 28 dana, u prijestupnoj godini ima 29 dana.

Prijestupne godine sve su djeljive s 4, ako nisu djeljive sa 100, kojima se dodaju one koju su djeljive s 400.

Dakle, godine 1800, 1900. i 2100. nisu prijestupne, dok 1600, 2000. i 2400. jesu (sve ovo odnosi se na gregorijanski kalendar).

Kalendar
Vremenske jedinice
Januar

Januar (lat. Ianuarius, prema imenu boga Jan/us/a), odn. siječanj (ijek.) ili sečanj (ek.), prvi mjesec u godini. Ime je dobio po rimskom bogu Janusu.Mijesec kad se ide na planinu

Eksterni linkovi 

Kalendar
Februar

Februar (lat. Februarius, od Februarius mensis: mjesec čišćenja) ili veljača, drugi mjesec u godini. Ima 28 odnosno, u prijestupnoj godini, 29 dana.

Eksterni linkovi 

Kalendar
Mart

Mart (lat. Martius, od Martius mensis: mjesec boga Marsa) ili ožujak, treći mjesec u godini. Ime je dobio po rimskom bogu rata Marsu.

Eksterni linkovi 

Kalendar
April

April (lat. Aprilis) ili travanj, četvrti mjesec u godini.

Eksterni linkovi 

Kalendar
Maj

Maj (lat. Maius) ili svibanj, peti mjesec u godini. Ime je dobio po grčkoj boginji Maji.

Eksterni linkovi 

Kalendar
Jun

Juni ili jun (lat. Iunius, od Iunius mensis: mesec božice Junone), odn. lipanj, šesti mjesec u godini. Latinsko ime jun je dobio po rimskoj božici Junoni. Slovensko ime lipanj je dobio po drvetu lipe koja tada cveta.

Eksterni linkovi 

Kalendar
Jul

Juli ili jul (lat. Iulius, od Iulius mensis: mjesec posvećen Gaju Juliju Cezaru), odn. srpanj, sedmi mjesec u godini. Ime je dobio po Juliju Cezaru.

Eksterni linkovi 

Kalendar
August (mjesec)

August ili avgust (lat. Augustus), odn. kolovoz, osmi mjesec u godini. Ime je dobio po Oktavijanu Augustu.

Eksterni linkovi 

Kalendar
Septembar

Septembar (lat. September, od septem: sedam) ili rujan, deveti mjesec u godini. Ime je dobio kao sedmi mjesec po rimskom računanju vremena.

Eksterni linkovi

Kalendar
Oktobar

Oktobar (lat. October, od octo: osam) ili listopad, deseti mjesec u godini. Ime je dobio kao osmi mjesec po rimskom računanju vremena.

U slavenskim jezicima, listopad je dobio ime po tome što je u tom mjesecu opadanje lišća u biljaka najveće.

Eksterni linkovi 

Kalendar
Novembar

Novembar (lat. November, od novem: devet) ili studeni, jedanaesti mjesec u godini. Ime je dobio kao deveti mjesec po rimskom računanju vremena.

Eksterni linkovi 

Kalendar
Decembar

Decembar (lat. December, od decem: deset) ili prosinac, dvanaesti mjesec u godini. Ime je dobio kao deseti mjesec po rimskom računanju vremena.

Eksterni linkovi 

Kalendar
Ljetno vrijeme

Ljetno vrijeme ili ljetno računanje vremena (), međunarodnim dogovorom prihvaćeno računanje vremena pri čemu se tokom ljetnih mjeseci satovi pomiču za jedan sat unaprijed da bi danje svjetlo uvečer trajalo jedan sat duže. Dio godine prije i poslije ljetnog vremena naziva se normalno vrijeme (standardno vrijeme, zonsko vrijeme). Svrha ljetnog računanja vremena jest ekonomske prirode - dodavanje jednog sata periodu dnevnog svjetla čime bi se povećala produktivnost i smanjili troškovi rasvjete.

Historija 

Prva je ljetno računanje vremena, od 30. aprila do 1. oktobra 1916., uvela Njemačka za vrijeme Prvog svjetskog rata.

Sporenja o prednostima i nedostacima 

Ljetno računanje vremena je u posljednje vrijeme došlo pod udar kritike, s obzirom na povećano korištenje klima uređaja u ljetnim mjesecima, poremećaje spavanja, povećan broj prometnih nesreća kao i velike troškove stalnog podsjećanja javnosti na to da se mora prilagoditi promjeni. Tako ga je NR Kina ukinula 1991. godine, a Rusija ga je ukinula 2011. godine tako da u celom svetu s izuzetkom država na području Evrope i NAFTA ekonomskog saveza gotovo nitko ne vrši promenu s ljetnog na zimsko vreme i obratno.

Kalendar
Kolo

Kolo se može odnositi na:

 Kotač (točak)

ili:
 , narodni ples
 Kolo (ansambl)

ili:
 , grad u Vojvodstvu velikopoljskom, Poljska
 , naselje u opštini Vučitrn, KiM, Srbija
 , naselje u opštini Tomislavgrad, Federacija BiH, BiH
Kotač

Kotač, točak ili kolo, predstavlja tijelo kružnog oblika koje predstavlja neophodan dio mnogih prijevoznih sredstava i strojeva. Sastoji se od glavine, obruča i oglavlja. 

U glavini je ležaj osovine ili je osovina u glavinu čvrsto usađena. 

Oglavlje spaja glavinu s obručem i može biti izrađeno kao puna ili otvorena olakšana ploča, odnosno sastavljeno od nekoliko masivnih ili većeg broja manjih žičanih žbica. 

Obruč ovisi o tipu i namjeni kotača. Može biti gladak (obični kotač), sa zubima po obodu (zupčanik), u obliku žlijeba u koji točno pristaje guma sa zračnicom (automobilski kotač), sa vijencem za vođenjem kotača po tračnici (željeznički kotač) itd.

Historija 
Ljubljanski drveni kotač je najstariji drveni kotač s osovinom na svijetu. Otkriven je 2002. prilikom provedbe projekta uzorkovanja drveta na lokaciji Stare gmajne pri Vrhniki, koji je vodio dr. Anton Veluščak (Slovenska akademija znanosti i umjetnosti). U jednom od drenažnih jarkova nalazila su se, uz brojne nalaze, dva drvena čamca i ostaci drvenog kotača, koji je bio zbog prethodnog produbljivanja jarka vrlo oštećen. Na mjestu nalaza jarak je proširen te je otkrivena i osovina, zbog koje se smatra da je kotač pripadao kolicima na dva kotača. Kotač je sastavljen od dvije jasenove ploče spojene hrastovim klinovima, a na sredini se nalazi pravokutno otvorenje (što pokazuje da se kotač okretao zajedno s osovinom). Promjer kotača iznosi 72 cm, a debljina 5 cm, dok je osovina bila duljine 124 cm. Kotač je datiran pomoću stratigrafskih podataka, dendrokronoloških istraživanja i ugljikom-14(laboratorij VERA u Beču). Dobivena starost iznosi 5150 godina. 

Prijevoz je potpuno unaprijeđen uvođenjem kotača. Točno podrijetlo kotača nije poznato, ali nakon otprilike 3500. pr. Kr. nalazimo prikaze prijevoza pomoću kotača na keramici i drugim oblicima umjetnosti. Prvi su kotači bili načinjeni od drveta, uglavnom od tri povezana komada drveta. Činjenica da je isti oblik kotača korišten širom svijeta tijekom mnogih stoljeća ukazuje na to da se ta tehnika prenosila iz jednog izvora, vjerojatno iz drevne Mezopotamije. 

Kotač nije svuda koristan i njegova praktična uporaba jako ovisi o raspoloživosti dobrih cesta. Američki su narodi poznavali kotač (dječje igračke), ali zbog neravnosti terena i nedostatka velikih životinja za vuču nije imao praktičnu ulogu. U sjevernoj su Africi stoljećima mnogo prikladnije bile karavane deva nego kola s kotačima. .

Izvori 

Jednostavne mašine
Klasična mehanika
Klin

Klin u mehanici predstavlja jednostavnu napravu koja rastavlja dva predmeta ili njihove dijelove kroz primjenu sile koja djeluje okomito na površinu dvaju predmeta. 

Mehanika
Kosina

Kosina ili strma ravan predstavlja jednu od najjednostavnijih naprava. Ona smanjuje silu potrebnu da bi se određeni predmet prenio preko određene udaljenosti. 

Najčešći primjer kosine je rampa. 

Mehanika
Vatra

Vatra (ili oganj) je brz i samoodrživ oblik oksidacije koji prati oslobađanje toplote i svjetlosti. Za nastanak vatre su potrebna tri osnovna elementa: gorivo, toplota i kisik, što se simbolično predstavlja kao "trougao vatre". Sprječavanjem kombiniranja ova tri elementa sprječava se nastanak vatre. Uklanjanjem bilo kojeg od ovih elemenata, vatra se zaustavlja, što je osnovni princip gašenja požara.

Elementi vatre 
Oksigen u trouglu vatre se može posmatrati kao oksidacijsko sredstvo, te osim oksigena iz zraka to mogu biti sredstva koja u hemijskoj strukturi sadrže oksigen koji služi kao oksidacijsko sredstvo.
Fizičko stanje goriva je također značajno za razvoj vatre. npr. drvena ploča će se teže zapaliti od drvenih opiljaka i prašine. Veći stepen usitnjenosti podrazumijeva veću površinu i manju masu koja odvodi toplotu, pa je paljenje olakšano. Npr. ugljena prašina zbog malog odnosa mase prema dodirnoj površini može eksplodirati.
Važan faktor kod nastanka vatre je isparavanje, jer u slučaju vatre zapravo gore pare koje nastaju od goriva. Gorivo koje lakše prelazi u gasovito stanje se lakše zapali. Tečnosti se lakše pale od čvrstih supstanci, a gasovi lakše od tečnosti. Količina toplote koja se može osloboditi prilikom sagorijevanja neke supstance naziva se kalorična vrijednost. Ukupna kalorična vrijednost predstavlja odnos količine toplote oslobođene pri sagorijevanju u odnosu na količinu supstance. Izražava se u jedinicama energije po jednici količine supstance (npr. kJ/kg, kJ/m3).

Izvori paljenja 
Izvor paljenja predstavlja bilo koji lokalizirani izvor energije koji može dovesti do paljenja supstance. Da bi došlo do paljenja mora se dostignuti minimum energije paljenja. Proces paljenja određuju sljedeći faktori: temperatura, dovedena količina toplote, brzina kojom se toplota dovodi (ili vremenski period u kojem se toplota dovodi) i površina na koju se toplota dovodi.
Izvori paljenja se mogu grupisati u četiri kategorije: mehanički (trenje, kompresija), električni (otpor, električni luk, statički elektricitet, munja, itd.), hemijski (sagorijevanje, spontano zagrijavanje, rastvaranje) i nuklearni.

Prenos toplote 
Prenos toplote omogućava širenje vatre. Vatra se širi na četiri načina: direktnim kontaktom plamena, konvekcijom, radijacijom i kondukcijom. Direktni kontakt je odgovoran za inicijalno paljenje vatre (početno paljenje). Konvekcija je prenos toplote kroz fluid (npr. zrak). Radijacija je prenos toplote u obliku talasa. Širi se u svim smjerovima i ne zavisi od strujanja zraka. Kondukcija je prenošenje toplote kroz čvrste objekte.

Razbuktavanje 
Razbuktavanje ("flashover") je pojava u zatvorenom prostoru (npr. soba) gdje je količina toplote dovoljna da se dostigne tačka paljenja svih prisutnih materijala. Kada se ta tačka dostigne, svi materijali počinju da gore u istom trenutku i obuhvataju cijeli prostor.

Povezano 
 Požar
 Zapaljivost

Reference 

Vatra
Čekrk

Čekrk ili kolotur (također i kolotur, vitao, vitlo; ako služi samo za skretanje smjera užeta naziva se i užnicom), spada u jednostavne naprave i poznata je od davnina, osobito u pomorstvu. Služi za skretanje smjera sile ili za podizanje ili povlačenje velikih tereta malom silom. Izum višestruke koloture utjecao je na razvoj brodarstva u prošlosti, što je dovelo do porasta trgovine. Razmjena među gradovima je naglo porasla, pošto su troškovi transporta naglo pali.

Zanemarimo li trenje u ležištima, sila F u oba kraka užeta koje je omotano oko koloture, jednaka je. Ta se okolnost koristi za skretanje smjera sile. No vezivanjem jednog kraja užeta za čvrsti oslonac, i zavješenjem tereta na jaram u kome je uležištena osovina koloture, odnos sila se mijenja. Zbroj sila u oba užeta 2 x F jednak je težini tereta W, tj. možemo pisati:

2 F = W   a iz tog izraza dijeljenjem sa dva dobivamo:

F = W/2,  odnosno  sila na užetu je upola manja od težine zavješenog tereta. I ovdje možemo uključiti koloturu za promjenu smjera sile, tako da se primjerice dizanje tereta može obaviti s poda.

Primjenom većeg broja kolotura, faktor umanjenja vučne sile u odnosu na težinu tereta može se dalje povećavati. Može se pokazati, da je taj faktor jednak broju užadi na kojima donji sklop kolotura s teretom visi. 

U našem primjeru teret visi na 4 užeta, pa će sila za njegovo dizanje biti 4 puta manja od težine tereta. No, zato će brzina podizanja tereta biti četiri puta manja od brzine potezanja užeta.

Uređaj se može pojednostaviti, ako sve čvrste koloture nataknemo na jednu fiksnu osovinu, a sve pomične koloture na drugu. Takav sklop kolotura (naziva se i koloturnik) prikazan je desno. 

Stariju, dijelom drvenu izvedbu pomičnog sklopa koloturnika obilato korištenu na jedrenjacima prikazuje desna slika. Lijeva slika prikazuje ovjes suvremenog alata (spredera) za manipulaciju kontejnera. Kombiniranjem vitla i koloturnika, omogućeno je dizanje tereta velikih težina suvremenim dizalicama.

Povezano 
 Osovina
 Klin
 Koloturnik
 Kosina
 Vijak
 Poluga
 Stroj

Jednostavne mašine
Kovanje novca

Pod kovanjem novca podrazumijeva se proces proizvodnje komada tvrdog materijala, najčešće metala, koji se kasnije koriste kao valuta.

Ekonomija
Štampa

Štampa ili tisak može imati značenja:

 štampanje (tiskanje) kao tehnologija;
 štampa (mediji) (tisak) kao naziv za tiskane medije.
 Štamparska mašina
Mary, krunska princeza od Danske

Njeno kraljevsko visočanstvo Marija od Danske (rođena Mary Elizabeth Donaldson) (5. 2. 1972 -) je supruga princa Frederika od Danske, danskog prijestonasljednika.

Rođena u Hobartu na Tasmaniji, Mary Elizabeth Donaldson je princa Frederika upoznala za vrijeme Olimpijade u Sydneyu 2000 godine. Zaručili su se 8.10. 2003 godine, a vjenčali 14.5. 2004. Tom prilikom je Mary dobila dansko državljanstvo i prešla s prezbiterijanske na luteransku vjeru.

Dana 15.10. 2005 rodila je prvo dijete, dječaka koji će biti budući danski prijestonasljednik i za koga se smatra da će biti, po tradiciji, biti nazvan Christian ili Frederik. 21.1. 2006: Christian.

Eksterni linkovi 

 Marija (danska prijestonasljednica) (English)

Dansko plemstvo
Unutrašnja Mongolija

Autonomna regija Unutrašnja Mongolija (kineski: 内蒙古) je jedna od 5 kineskih autonomnih regija, na sjeveru zemlje uz mongolsku granicu.

U samoj Mongoliji je često nazivaju Južnom Mongolijom, držeći da je ime Unutrašnja Mongolija, odraz kineskog imperijalizma.

Geografija 
Unutrašnja Mongolija rastegla se u dužini od 2400 uz granicu sa Rusijom i Mongolijom. Sa istoka graniči sa kineskim provincijama Heilongjiang, Jilin i Liaoning, sa juga sa provincijama Hebei, Shanxi, Shaanxi i Autonomnom regijom Ningxia, a sa zapada sa Provincijom Gansu.
Unutrašnja Mongolija ima površinu od 1,177.500 km² i svega 24,706.321 stanovnika po procjenama iz 2010.

Glavni grad Unutrašnje Mongolije je Hohhot.

Izvori

Vanjske veze 

 Guangxi na portalu Encyclopædia Britannica 
 Službene stranice Autonomne regije Unutrašnja Mongolija  
 Karta Unutrašnje Mongolije 
 Inner Mongolia: China Travel Information 
 Inner Mongolia University 
 Mongolska kultura  

Autonomne regije Kine
Shenzhou VI

Shenzhou VI (kineski 神舟六号) je naziv za kinesku svemirsku letjelicu čiji je let predstavljao drugi po redu let kineskog svemirskog broda s ljudskom posadom. Lansiran je 12. oktobra 2005. a spustio se 16. oktobra 2005 u Unutrašnjoj Mongoliji. Sa sobom je nosio posadu od dva člana - Fei Junlonga i Nie Haishenga.

Smatra se da će uspjeh misije predstavljati značajan poticaj kineskom svemirskom programu.

Istraživanje svemira
Neobnovljivi izvori električne energije

Pod neobnovljivim izvorima električne energije se podrazumijevaju neobnovljivi resursi koji se koriste za proizvodnju električne energije - nafta, ugljen, gas i uran.

Industrija
Energija vjetra

Energija vjetra predstavlja kinetičku energiju vjetra.

U užem smislu energija vjetra predstavlja proces pretvaranja kinetičke energije vjetra u koristan rad. 

Energija vjetra je u posljednje vreme stekla veliku popularnost kao alternativni i obnovljivi izvor energije, ali i kontroverzu zbog cijelog niza tehničkih, ekoloških i estetskih problema koje donosi njena primjena.
U svakom slučaju doprinosi smanjenju zagadjenja.
 http://www.energetika.in.rs/sr  - Sajt skinut!

Energetika
Energija valova

Energija valova predstavlja sredstvo za proizvodnju elektriciteta korištenjem energije sadržane u vodenoj masi tokom ciklusa plime i oseke. Energija valova može biti kinetička - sadržana u strujama izazvanim plimom i osekom - te potencijalna, sadržana u visinskoj razlici plime i oseke.

Energija valova je stekla veliku popularnost kao obnovljivi izvor energije, ali je njena primjena ograničena na zemlje s izlazom na more te izaziva velike poremećaje u lokalnim ekosistemima.

Spoljašnje veze 
 http://www.energetika.in.rs/sr 

Energetika
Tasmanci

Tasmanci ili Tasmanski Aboridžini je naziv za potomke domorodaca Tasmanije.

Historičari 20. vijeka su smatrali da su Tasmanci izumrli sa smrću Truganini godine 1876, ali se u posljednje vrijeme to osporava.

Današnji Tasmanci, odnosno potomci drevnih Tasmanaca koji su se miješali s bijelim doseljenicima, i kojih, prema nekim procjenama, ima oko 10,000, tvrde da potječu od dvije skupine: 
 Palawa - potomci kćeri poglavice Mannalargenne;
 Lia Pootah - potomci neimenovane tasmanske aboridžinke koja je za partnere imala britanske vojnike, farmere i doseljenike.

Tasmanci su se u Tasmaniju iz Australije doselili prije 40,000 godina. Prije 10,000 godina je s krajem ledenog doba nestao kopneni most između Australije i Tasmanije, pa su Tasmanci ostali izolirani od ostatka svijeta sve do dolaska Evropljana u 19. vijeku.

Tasmanci su bili organizirani u devet glavnih plemena od po 40-50 ljudi.

Nakon dolaska Evropljana, u periodu od 1802. između 1833. godine je populacija Tasmanaca, što zbog oružanih sukoba, što zbog bolesti, od 8000 ljudi svedena na 300. Preživjeli su nasilno deportirani na otok Flinders odakle je na Tasmaniju godine 1847. vraćeno samo njih 60, od kojih je većina umrla do 1870-ih.

Danas se nekoliko tisuća ljudi koji žive na Tasmaniji opisuju kao Aboridžinski Tasmanijci, jer neke Palawa žene rađaju Europljane na otocima Furneaux i unutar kopnene Tasmanije.

Aboridžini
Aboridžini Toresovog moreuza

Aboridžini Torresovog prolaza ili Otočani Torresovog prolaza je naziv za domorodačko stanovništvo na Otocima Torresovog prolaza koji su sastavni dio australske savezne države Queensland.

Trenutno ih na samom otočju ima oko 6800, dok ih u ostatku Australije ima oko 42000.

Jezici su im dosta raznoliki. Četiri dijalekta na zapadu i u središtu otočja su bliski australskim, dok su dijalekti na istočnom dijelu otočja bliski papuanskim jezicima.

Aboridžini
Aboridžini

Aboridžini je naziv za domorodačko stanovništvo, odnosno njihove potomke, na teritoriju Australije.

Dijele se u tri glavne skupine:
 Australski Aboridžini;
 Otočani Torresovog prolaza;
 Tasmanci.

Naziv se također koristi i za prastanovnike otoka Norfolk, za koje se smatra da su bili Polinežani.

 
Etničke grupe Australije
Guam

Teritorij Guam ili Gvam (na chamorru: Guåhån) je otok na zapadnom Tihom oceanu. organizirani je i neutjelovljeni teritorij SAD-a. 

Domorodačko stanovništvo su Chamorri. Chamorri su prvi nastanili Guam prije oko 3.500 godina. 

Glavni grad je Hagåtña, bivša Agana (pisano Agaña). Guamovo gospodarstvo se uglavnom oslanja na vojne baze SAD-a i na turizam (gosti iz Japana).

Američke vojne baze zauzimaju 1/3 cijele površine otoka. UN-ov odbor za dekoloniziranje je uključio Guam na UN-ov popis nesamoupravnih teritorija.

Povijest 

Guamova povijest kao kolonije je najduža među tihooceanskim otocima, počevši od Magellanove posjete 1521., kada je isti putovao oko svijeta.

Guam je postao važna odmorišna postaja na španjolskoj trgovinskoj ruti između Filipina i Meksika. 

Dok se za kulturu naroda Chamorro može reći da je jedinstvena (čak i u prispodobi sa susjednim Sjevernim Marijanskim otocima, kulture Guama i Sjevernih Marijana su pod velikim utjecajem španjolske kulture i tradicije. 

SAD su preuzele vlast nad otokom 1898. nakon bitke kod Guama u španjolsko-američkom ratu. Guam je najjužniji otok u Marijanima i ova politička promjena je razdvojila sudbine Guama i Sjevernih Marijana (uključujući i Saipan i Tinian). Guam je postao usputna opslužna postaja za američke brodove koji su putovali od i prema Filipinima. 

Za vrijeme drugog svjetskog rata, Guam su napale i osvojile japanske snage. Sjeverni Marijani su postali japanski protektorat još prije rata, i kao posljedica, sjevernomarijanski Chamorri su bili saveznici Japancima. Guamski Chamorri su bili tretirani od strane japanske vojske kao neprijatelj kojega su zauzeli. 

SAD su borbom vratile otok (Guamska bitka 1944.) od Japanaca.

Iako su Sjeverni Marijani isto oslobođeni od vlasti japanskih militarista i došle su pod SAD-ovu vlasti i status "commonwealtha", nekakvi kulturološki jaz je ostao između guamskih i sjevernomarijanskih Chamorra.

Kad je donesen "Organic Act of 1950", američko državljanstov je zajamčeno guamskom stanovništvu, i polako je otok stekao poluautonomni status kao organizirani teritorij.

Guam je pretrpio katastrofične štete 1997. nakon velikog tajfuna Pake, koji je udario na otok Guam, imajući pri tome skoro kategoriju 5 po Saffir-Simpsonovoj ljestvici.

Izvori 

 
Prekomorske teritorije SAD
Nesamostalni teritoriji u Oceaniji
Otoci u SAD
Otoci u Oceaniji
Otoci Tihog oceana
Mikronezija
Male arhipelaške države u razvoju
Pitcairnovi otoci

Pitkern ili Pitkernski Otoci (, pitkernski jezik: Pitkern Ailen) je otočna skupina u Tihom oceanu, posljednja kolonija Ujedinjenog Kraljevstva u tom području. Službeno joj je ime Otoci Pitcairn, Henderson, Ducie i Oeno (). Grupu čini pet otoka od kojih je samo jedan nastanjen (Pitcairn).

Otočje je poznato po tome što se stanovništvo sastoji od potomaka pobunjenih mornara s broda Bounty koji sačinjavaju Pitkernce, jednu od najmalobrojnijih etničkih skupina na svijetu. Područje ukupno broji 48 stanovnika (članove 9 porodica), te se smatra jednom od najmanjih teritorija na svijetu.

Historija 
Nakon pobune na brodu Bounty, pobunjenici su se naselili na ostrvu Pitcairn pod vodstvom Fletchera Christiana, nakon što su sa sobom poveli grupu domorodaca sa Tahitija (muškarci: Taroamiva, Uhuu, Minarii, Teimua, Niau i Tararo; i žene Mauatua (Maimiti, engleski nazvana Isabella; pratilja i žena Fletchera Christiana, Teraura (pratilja Edward Younga), Tevarua (pratilja Matthew Quintala), Teio (pratilja William McCoya), Tehuteatuaonoa (pratilja Isaac Martina), Toowhaiti (u pratnji sa Tararo), Vahineatua (pratilja John Millsa), Fahoutu (pratilja John Williamsa), Tetuahitea (pratilja William Browna), Mareva (u pratnji sa Manarii, Teimua, i Niau), Tinafoonia (u pratnji sa Titahiti i Oha), Obuarei (pratilja John Adamsa), i beba Sarah). Od pobunjenika koji su 23. januara 1790. došli na Pitcairn bili su Fletcher Christian, Edward Young, John Mills, William Brown, Isaac Martin, William McCoy, Matthew Quintal, John Williams i John Adams (poznat i kao Alexander Smith). Prema Johnu Adamsu nazvan je i današnji glavni grad Adamstown. Njihovi potomci i danas žive na Pitcairnu.

Ostrva Pitkern su britanska kolonija od 1838.

Stanovništvo 
Godine 1856, zbog prenaseljenosti na ostrvu, sve stanovništvo od 193 čoveka se preselilo na ostrvo Norfolk, ali su se neki od njih vratili nazad. Rekordan broj stanovnika zabeležen je 1937. (233). Od tada se broj stanovnika smanjuje zbog iseljavanja. 

Danas, sa devet porodica i manje od pedeset stanovnika, Pitkern je teritorija sa najmanje stanovnika u svetu. 

Zvanično ostrvom upravlja Britanski Visoki komesar na Novom Zelandu. U praksi ostrvom upravlja predsednik lokalnog Saveta ostrva. 

Zbog male populacije, tradicionalno postoje glasine o seksualnoj eksploataciji devojčica na ostrvu. Šest muškaraca je osuđeno zbog ovog krivičnog dela 2004.

Geografija 
Geografski, ostrva Pitkern su produžetak arhipelaga Tuamotu. Najveće ostrvo je Henderson (uzdignuto koralno ostrvo) i Pitkern (vulkansko ostrvo). 

Plodno zemljište je pogodno za gajenje citrusa, banana, šećerne trske i drugih kultura. Ostrvljani se bave još ribolovom, skupljanjem meda, i prodajom poštanskih maraka. 

Ostrvo nema aerodrom niti luku. Do retkih brodova, koji dolaze do blizu ostrva, stiže se čamcima. 

 
Britanske prekomorske teritorije
Nesamostalni teritoriji u Oceaniji
Otoci u Ujedinjenom Kraljevstvu
Otoci u Oceaniji
Otoci Tihog oceana
Arhipelazi
Polinezija
Struja

Općenito, struja najčešće znači protjecanje nečega.

 Električna struja
 Morska struja
 Golfska struja
 Zračna struja
 Mlazna struja (engl.: jet stream), uska struja vrlo jakih vjetrova 
 Strujanje
Faza

Faza je riječ koja dolazi od phasis, starogrčke riječi phasis za "pojavu", te označava razvojni stupanj, odsjek ili period u nekom procesu razvitka, dio ciklusa s određenim karakteristikama ili oblik u kome se nešto pojavljuje. Faza može značiti:
 Faza (fizika)
 Faza (trofaznog sustava)
 Faza (termodinamika)
 Faza (val)
 Faza (astronomija)
 Faza (projekt)
Enga

Enga je naziv koji se koristi za etničku grupu koja živi u visoravnima Papue Nove Gvineje, odnosno provinciju Nove Gvineje u kojoj Enga čine većinu. 

Enga se uglavnom nalazi na visini iznad 2000 m, što je čini jednim od najizoliranijih dijelova svijeta. 

Tragovi prvih ljudskih nastambi datiraju od 12,000 godina. Enga predstavlja jedinu provinciju Nove Gvineje gdje nema neke velike etničke ili jezičke šarolikosti. Narod Enga je u ozbiljniji kontakt s Evropljanima došao tek u prvoj polovici 20. vijeka. Australska vlada je trajniju prisutnost ostvarila tek 1950-ih, a nešto prije poglašenja nezavisnosti Papue Nove Gvineje 1975. godine Enga je postala posebnom provincijom.

Nova Gvineja
Narodi
Wahgi

Wahgi je naziv za etničku grupu koja živi u Oblasti Zapadni Visoravni u Papui Novoj Gvineji.

Narodi
Nova Gvineja
Angal

Angal je naziv za etničke skupine i jezike kojima one govore u zapadnom i centralnom dijelu Papue Nove Gvineje.

Transnovogvinejski jezici
Jezici Papue Nove Gvineje
Huli

Huli, jedno od transnovogvinejskih plemena u planinskim šumama provincije Southern Highlands (oko Tarija) i provincije Enga, Papua Nova Gvineja.

Huli su lovci i obrađivači tla koji su nastanjeni na visinama od oko 1.500 metara iznad mora. Muškarci i žene žive odvojeno, a organizirani su po klanovima (hamigini) i podklanovima (hamigini emene).

Odjeća je oskudna. Sastoji se od pregače-dambale, za muškarca, uz koju se nosi i torbica od vlakana (zvana nu) u kojoj obično drže duhan i bambusovu lulu-mundu be, ogledalce i češalj. Ženska nošnja sastoji se od travnate suknjice-hurwa. I muškarci i žene svoja lica boje tradicionalnom žutom glinom koju nazivaju ambwa.

Populacija im oznosi 65,000 (Kloss & McConnel 1981) ; 70,000 (1991 UBS).

Jezik Hulija je srodan jezicima skupina angal-kewa i enga .

Izvori

Eksterni linkovi 
  Huli People of New Guinea (engleski)

Narodi
Nova Gvineja
Kamano

Kamano predstavlja etničku skupinu odnosno jezik kojim se govori u istočnim visoravnima Papue Nove Gvineje.

Nova Gvineja
Narodi
Hagen (razvrstavanje)

Hagen se može odnositi na:
 Hagen, grad u Nemačkoj
 Hagen (Holstein), grad u Nemačkoj
 Hagen (narod) Papue Nove Gvineje.
Hagen (narod)

Hagen predstavlja etničku skupinu koji živi oko istoimene planine na Papui Novoj Gvineji te govori istoimenim jezikom.

Hagen
Nova Gvineja
Čimbu

Čimbu ili Simbu je naziv za planinsku provinciju Papue Nove Gvineje, odnosno njihove stanovnike i jezik koji se ponekad naziva chinbu.

Nova Gvineja
Cimbu
Bunak

Bunak predstavlja ime za indo-papuanski narod i istoimeni jezik na otoku Timoru.

Etničke grupe Indonezije
Ternaćani

Ternaćani predstavljaju indo-pacifičku etničku skupinu koja živi na otoku Ternate u Molučkom arhipelagu Indonezije.

Etničke grupe Indonezije
Goliafci

Goliafci je naziv za indo-pacifičku etničku skupinu koja živi na Mt. Goliathu, planini u zapadnom dijelu Nove Gvineje (Irian Jaya).

Etničke grupe Indonezije
Kapauku

Kapauku predstavlja naziv indo-pacifičku etničku skupinu nastanjenu u zapadnom dijelu centralnih visoravni zapadne Nove Gvineje (Irian Jaya). Trenutno ima oko 45.000 pripadnika tog naroda.

Eksterni linkovi 
 Etnografska studija (na engleskom) 

Etničke grupe Indonezije
Nova Gvineja
Dani

Dani je pogrešan naziv za indo-pacifički narod čiji pripadnici sebe zovu Lani i koji žive na centralnim visoravnima zapadne Nove Gvineje (Irian Jaya).

Predstavljaju jednu od najbrojnijih i najrasprostranjenijih etničkih skupina na Irian Jayi. Također se ističu učešćem u separatističkom pokretu koji zahtijeva nezavisnost od Indonezije.

Pre prodora zapadne civilizacije ekonomiju su temeljili na svinjama i krompiru, te su poznavali efikasan sistem navodnjavanja polja. Glavna preokupacija svih muškaraca je bio rat. Imali su strogo određenu teritoriju sa koje se nisu micali. Između njih i komšija bila je ničija zemlja, bojno polje. Na marginama svoje teritorije su dizali posmatračnice i stražarili. Svaki mladić koji bi uspeo da se ušulja na neprijateljski teren postao bi herojem. Čim bi jedna strana imala povod za sukob, objavila bi rat. Na bojnom polju zaraćene su strane odmeravale snage. Precizan domet tri metra dugog koplja nije bio veći od desetak metara, pa su trebali dobro da se približe jedni drugima. Nije bilo teško ni izbeći koplje, pa čim bi pala prva žrtva sve je prestalo. Pobednici bi odneli zaplenjeno oružje protivnika koje su nazivali mrtvim pticama. Te su trofeje izložili u selu i dva dana slavili pobedu pesmom i igrom. Nedaleko od njih poraženi su oplakivali žrtvu i jadikovali. Žene bi kamenim sekirama odsecale prste ako bi žrtva bila njima u krvnom srodstvu.

Zbog velikog mortaliteta muškaraca Dani su razvili poligamiju. Nisu odlazili u rat iz osvete niti su osećali bes prema neprijatelju. Rat je bio konstanta, svi njihovi preci su ratovali, svakih nekoliko dana ili sedmica. Deca su se rano navikavala na plač majki zbog izgubljenih očeva. Hajder navodi da su Dani vodili ceremonijalni, tobožnji rat. Cilj nije bio pobediti, oduzeti protivniku teritorije i dobra. Rat je bio sam sebi svrha. Dani nisu znali zašto to rade niti su razmišljali o opciji mira. Rat je bio konstanta, norma.

Etničke grupe Indonezije
Nova Gvineja
Aboridžini Norfolka

Aboridžini Norfolka je naziv koji se ponekad koristi za polinežanske domoroce tragovi čijih nastambi su pronađeni na otoku Norfolk.

U doba kada je otok otkrio na svojim putovanjima otkrio James Cook domorodaca nije bilo, te ne postoji naučni konsenzus da li su oni tamo živjeli stalno i oformili vlastitu etničku skupinu, ili je otok jednostavno služio kao usputna stanica na dugim oceanskim putovanjima.

Aboridžini
Havajci

Havajci ili Havajski domoroci, naziv je za polinezijsku etničku skupinu koja nastanjuje Havaje.

Prema podatcima američkoga ureda za popis življa za 2000., trenutno na teritoriju SAD-a ima oko 476.000 ljudi koji se izjašnjavaju kao Havajci. Dvije trećine živi na Havajima, a ostatak na matičnomu teritoriju SAD-a – uglavnom u Californiji i Nevadi.

Izvori 

Polinezija
Narodi
Tahićani

Tahićani, na tahićanskom Ta'ata Tahiti (Ma'ohi)), domorodački polinezijski narod Tahitija i još trinaest Društvenih otoka. Po popisu stanovništva iz kolovoza 2007. ima ih 178 133. Služe se tahićanskim i francuskim jezikom, a danas su po vjeroispovijesti mahom kršćani (kalvinisti ili rimokatolici).

Povijest 

Domoroci Tahitija prije kontakta s Europljanima nisu poznavali kovine i koristili su tehnologiju kamenog doba. Međutim, krčili su šume i obrađivali plodna vulkanska tla. Izrađivali su kanue. Oruđe koje su koristili bilo je izrađeno od kamena, kosti, školjki ili drveta. Procjenjuje se da je u trenutku prvog kontakta s Europljanima 1767. na Tahitiju živjelo više od 40 000 ljudi, a na ostalim otocima od 15 000 do 20 000. Europljani (isprva Englezi) donijeli su na otoke mnoge dotada domorocima nepoznate bolesti, poput dizenterije, malih boginja, šarlaha, tifusa i tuberkuloze. Na te bolesti Tahićani nisu imali nikakav imunitet i to je ishodovalo smanjenjem njihovog broja s oko 40 000 u 1767. na oko 16 000 u 1797. godini. Popisom 1881. pobrojeno je 5 960 domorodaca. Unatoč još nekim epidemijama koje su se zbile nakon te godine, broj Tahićana počeo je opet rasti. Danas su Tahićani francuski državljani i imaju dva izabrana zastupnika u francuskoj skupštini i jednog u senatu. Punoljetni Tahićani glasuju na skoro svim francuskim izborima.

Poznati Tahićani 

 Omai, mladi domorodac kojeg je britanski brod Adventure (s drugog Cookovog putovanja) 1774. doveo u Englesku i poslije vratio u domovinu (drugi je domorodac Oceanije koji je posjetio Europu, nakon Ahu-torua kojeg je u Pariz doveo Bougainville 1768.)
 Pōmare IV., tahićanska kraljica
 Oscar Temaru, predsjednik Francuske Polinezije
 Pouvanaa a Oopa, vođa pokreta za neovisnost Tahitija od Francuske koji je djelovao u kasnim 1950-im

Izvori 

Polinezija
Narodi
Niue (narod)

Niue je polinežanski narod koji predstavlja domorodačko stanovništvo na otoku Niue.

Polinezija
Narodi
Samoanci

Samoanci predstavljaju polinežansku etničku skupinu koja živi na otočju Samoa.

Samoanci su među polinežanskim narodima drugi po brojnosti, odnosno najvjerniji tradiciji, zahvaljujući kojoj su sačuvali samoanski jezik, jedan od nastarijih među polinežanskim jezicima.

Polinezija
Narodi
Tokelau (narod)

Tokelauanci ili narod Tokelau je naziv za 1500 pripadnika polinežanske etničke skupine koja živi na skupini atola Tokelau.

Polinezija
Narodi
Tonganci

Tonganci su polinežanski narod, s nešto malo melanežanskih primjesa, koji živi na otočju Tonga.

Polinezija
Narodi
Futunijanci

Futunijanci predstavljaju polinežanski narod koji živi na otoku Futuna, dijelom francuskog teritorija Wallis i Futuna.

Polinezija
Narodi
Uvea

Uvea ili Uveanci predstavlja naziv za polinežanski narod koji živi na otoku Wallis, dijelu francuskog prekomorskog teritorija Wallis i Futuna.

Polinezija
Narodi
Tuvalu (narod)

Tuvaluanci ili narod Tuvalu je naziv za 10,000 pripadnika polinežanske etničke skupine koja živi na otočju Tuvalu.

Polinezija
Narodi
Maori Kukovih Ostrva

Maori Otočja Cook je naziv za polinežansko domorodačko stanovništvo, srodno Maorima na Novom Zelandu, koje se nalazi na otočju Cook.

Imaju osam različitih dijalekata, od kojih je jedan srodan samoanskom jeziku.

Polinezija
Narodi
Maori

Maori ili Māori je naziv za polinežansko domorodačko stanovništvo na Novom Zelandu.

Riječ "Maori" na maorskom jeziku znači "normalan" ili "čovjek koji se razlikuje od bogova".

Računa se da su Maori na Novi Zeland stigli iz Istočne Polinezije krajem 1. milenijuma. Smatra se da je Novi Zeland jedno od posljednjih područja na koje je stupila ljudska noga prije dolaska moderne civilizacije. Maori su živjeli u izolaciji sve do 18. vijeka kada su započeli kontakti s Evropljanima. Godine 1840. je Velika Britanija anektirala Novi Zeland, s time da je sporazumom u Waitangiju Maorima garantirana autonomija. No, što zbog bolesti na koje nisu imali imunitet, što zbog periodičnih oružanih sukoba, broj Maora se u 19. vijeku počeo rapidno smanjivati. 

Tek je 1960-ih i 1970-ih došlo do kulturne renesanse među Maorima, koji danas čine 14.7 % stanovništva Novog Zelanda.

 aitua - tragedija; nesreća
 ao - svijet
 ariki - vrhovni vođa; poglavica
 atua - nadnaravne sile; bogovi
 ahurewa, tuaahu - sveto mjesto
 Hawaiki - nepoznata stara domovina Maora
 Hinenuiotepo - čuvar podzemnog svijeta
 Hinetitama - prvo ljudsko biće
 hui - svako skupljanje maorskog naroda
 Io - vrhovno biće ili vrhovni bog
 iwi - narod, pleme
 karakia - obredno pjevanje; zazivanje, molitva
 kaitiaki - duh čuvar, pojavljuje se u obliku životinje (ptice)
 kehua - avet
 mana - nadnaravna moć; položaj; ugled
 marae - otvoren prostor ispred bogoslužnog sastajališta
 mata - lice
 matakite - drugi pogled (kada se rabi za osobu znači vrač ili gatalac)
 mauri - životno počelo svega
 ngaro - izgubljen, skriven
 noa - običan, uobičajen; oslobođen tapu ograničenja
 po - noć; tama; kraljevstvo mrtvih
 Papatuanuku - Majka Zemlja; prvotni roditelj (kraće Papa)
 rangatira - poglavar potplemena; aristokracija
 Ranginui - Otac Nebo; prvotni roditelj
 Rarohenga - "ispod"; podzemni svijet; kraljevstvo duhova mrtvih
 Rongo - bog ratarstva; mjesec
 rongo - mir
 Tane - bog šuma
 Tangaroa - bog mora
 tangi - plakati
 tangihanga - obredi smrti; pogrebni obredi
 taniwha - mitska čudovišta; ponekad se rabi za važne osobe
 tapu - zabranjen; svijet
 taonga - pokretna imovina; kad se rabi s članom u množini nga taonga odnosi se na povijesne ukrase i oružje koje posjeduje manu
 tipuna - preci
 Tawhirimatea - bog vjetrova i uragana
 tohunga - stručnjak u nekoj umjetnosti ili vještini; posebno se rabi za stručnjake za sveto
 taura - rabi se za drugi red stručnjaka za sveto
 Tumatauenga - bog rata
 wairua - duh (duša); duhovi (natprirodne sile)
 whakanoa - učiniti običnim; obredi pročišćenja
 whakairo - izrezbaren, kao u whare whakairo (izrezbarena kuća)
 whare - kuća
 whenua - zemlja
 Whiro - bog zla

 
Austronezijski narodi
Etničke grupe Novog Zelanda
Tvrdi disk

Tvrdi disk (ili hard disk) je uređaj koji piše i čita podatke. Svaki računar danas ima barem jedan tvrdi disk, na njemu se drže svi podaci neophodni za pokretanje računara, kao npr. operativni sistem, te on ustvari omogućava računaru da zapamti podatke i poslije gašenja istog. Sam hard disk je izumljen oko 1950-ih godina, kapaciteta od samo nekoliko megabajta danas su došli do mnogo većih brojki, danas se kapaciteti mjere u stotinama gigabajta (GB), čak na nekim web serverima i u terabajtima (TB). Bilo šta što se nalazi u disku je zapravo red bajtova, više ili manje. Svaka datoteka bila ona slika, video, tekst ili nešto drugo je red bajtova zapisanih, u ovom slučaju, na tvrdom disku.

Dijelovi hard diska 
Tvrdi disk se sastoji od 5 glavnih dijelova, a to su:

 Rotor
 Stator
 Amburator
 Elektromotor
 Alternator

Obično kad govorimo o hard diskovima razlikujemo elektronički i mehanički dio diska, a pošto je hard disk zatvoren vidi se samo jedan dio elektronike. Oni se zapisuju na površini magnetne ploče u sektorima i stazama (tracks). 

Sektor obično sadrži određeni broj bajtova (npr. 128), i oni su u obliku zaobljenih polukrugova, dok su staze u obliku koncentričnih krugova. Postoje dvije vrste formatiranja, a to su Low-level i High-level formatiranje. Low-level formatiranje utvrđuje staze i sektore, dok High-level formatiranje je mnogo poznatije i korištenije (standardni format c:) te ono obezbjeđuje da disk može zapisivati datoteke.

Rad hard diska 
Stvar je jednostavna, elektronički dio kontroliše čitanje i pisanje podataka, dok motor okreće ploče, naravno sve je to napravljeno jako precizno. Magnetna ploča je skoro najbitniji dio, i taj dio se okreće, danas najčešće brzine su 5400, 7200 i više rpm (rotacija po minuti), dok se kazaljka (ili ruka) kreće po ploči koja je izuzetno precizna i lagana, a uz to i brza.

Zapisivanje podataka 

Oni se zapisuju na površini magnetne ploče u sektorima i stazama (tracks). Sektor obično sadrži određeni broj bajtova (npr. 128), i oni su u obliku zaobljenih polukrugova, dok su staze u obliku koncentričnih krugova. Postoje dvije vrste formatiranja, a to su Low-level i High-level formatiranje. Low-level formatiranje utvrđuje staze i sektore, dok High-level formatiranje je mnogo poznatije i korištenije (standardni format c:) te ono obezbjeđuje da disk može zapisivati datoteke.

Najpoznatiji proizvođači 
 Seagate
 Maxtor
 Hitachi
 Western Digital
 IBM
 Samsung
 Fujitsu

Povezano 
 Binarni sistem
 Flopi disk
 Magnet

Vanjske veze 

 Isprobavanje, usporedba i ocjenjivanje hard diskova  - bosanski hardver portal, Hardwarebase.net 
 Usporedba i spisak svih hard diskova - Tom's Hardware
 The PC Guide: Kratka historija hard diskova 
 Unutar hard diska  
 Technical Whitepaper: Detaljan osvrt na način zapisivanja na hard disk 
 Binarni protiv decimalnog 
 Behold the God Box - Predviđanja vezana za jeftine hard diskove 
 Hitachijevi planovi za pravljenje diskova od 20GB sićušnih dimenzija ili 1TB (terabajt), 3,5" diskove 
 Kako uništiti hard disk?  

Pohranjivanje podataka
AI

Termin AI ima više značenja.

 Inseminacija, () oznaka za tip veštačke inseminacije
 Vještačka inteligencija, () oblast računarstva
Microsoft Windows

Windows je ime operacijskog sustava u vlasništu firme Microsoft, koji danas (2004.) u svojim raznim inačicama drži preko 71% tržišta pa je ovaj operacijski sustav početkom 21 veka postao sinonim za kućno računalo. Ostatak tržišta čine operacijski sustavi zasnovani na Unixu, bilo kao njegove inačice, ili kao sustavi koji su "pokupili" dobar deo njegovih karakteristika pa ih možemo zvati Unix izvedenicama. Primjeri:
 Linux 
 BSD unix (FreeBSD, NetBSD, OpenBSD)
 AIX (IBM)
 Solaris (Sun)
 Mac OS X (Macintosh)

Česta greška je nazivati grafičko sučelje na Unix baziranim računalima "Windows", jer ili se radi o X-Window sučelju (koje se distribuira kao otvoreni kod), ili nekom od drugih komercijalnih grafičkih sučelja za Unix okruženje (CDE).

Povijest 
Microsoft je prvo razvio MS-DOS i Windows je logični slijed za razvoj operacijskog sustava MSDOS dodavanjem grafičkog korisničkog sučelja nakon pojave Apple Macintosh 1984 na tržištu, koji je bio zasnovan na principima grafičkog korisničkog sučelja kao i korištenja miša kao jedan od glavih korisničkih ulaznih jedinica. Windows verzija 1.0 se pojavila se 1985. godine, no nije bila široko rasprostranjena kao i verzija Windows 2.0 koja po performansama, izgledu i korisničkom osjećaju grafičkog sučelja daleko zaostajali iza Apple Macintosh, Atari ST, te Commodore Amiga računalima. Tek od kada se pojavila Windows verzija 3.0 1990. godine, i NT 1993. godine možemo govoriti o širokoj rasprostranjenosti tog operativnog sustava.

Kronološki popis:
 DOS - jezgra (kernel)
 1985 Windows 1.0 
 1987 Windows 2.0
 1990 Windows 3.0 
 1992 Windows 3.1 
 1992 Windows for Workgroups 3.1 
 1993 Windows for Workgroups 3.11
 1995 Windows 95
 1998 Windows 98
 1999 Windows 98 Second Edition
 2000 Windows Me(Millenium Edition)
 NT jezgra (kernel)
 1993 Windows NT 3.1
 1994 Windows NT 3.5
 1995 Windows NT 3.51
 1996 Windows NT 4.0
 2000 Windows 2000 NT 5.0
 2001 Windows XP NT 5.1
 2003 Windows Server 2003 NT 5.2
 2006 Windows Vista NT 6.0
 2007 Windows Server 2008 NT 6.0
 2009 Windows 7 NT 6.1
 2009 Windows Server 2008 R2 NT 6.1
 2012 Windows Server 2012 R2 NT
 2012 Windows 8
 2013 Windows 8.1
 2015 Windows 10
 2021 Windows 11

 
Windows
Operativni sistem
Unix

Unix (zaštićeno kao UNIX) je operacijski sustav koji se pojavio u ranim 70-tim godinama 20. stoljeća, kao plod rada zaposlenika AT&T Bell Labs. Ime UNIX nastala je skraćivanje engleske složenice Uniplexed Information and Computing System, te transmutacijom slova CS u X, radi zvučnosti. UNIX kao operacijski sustav je veoma raširen i trenutno postoje razne verzije i podverzije od kojih su neke navedene: OS X, AIX, Solaris, BSD, Linux.... Razlog raširenosti UNIX-a nalazi se u korištenju programskog jezika C kao osnovnog jezika u kojemu je napisana glavnina UNIX-a. Zbog izbora programskog jezika C, dizajneri operacijskog sustava UNIX omogućili su njegovo lako prebacivanje na bilo koje računalo.

Operacijski sistemi
Programski jezik

Programski jezik je jezik za pisanje programa koje računalo zna i može izvršiti.

Programski jezici su definisani preko sintaksnih i semantičkih pravila koja respektivno opisuju njihovu strukturu i značenje. Mnogi programski jezici imaju neku formu pisanih specifikacija njihove sintakse i semantike, a neki su definisani jedino preko zvanične implementacije.

Programski jezici se koriste da olakšaju komunikaciju sa računarom prilikom organizovanja i manipulacije informacija, ali i da precizno izraze algoritme. Neki autori ograničavaju izraz „programski jezik“ samo na jezike kojima se mogu izraziti svi mogući algoritmi, a ponekad se koristi izraz „računarski jezik“, koji se odnosi na više ograničene vještačke jezike.

U međuvremenu je stvoreno više hiljada programskih jezika, i novi se stvaraju svake godine.

Osnovna podjela je na niže (strojne jezike) i više (orijentirane ljudima).

Viši jezici pak mogu biti:

 sekvencijalni (Basic, Fortran)
 proceduralni (Pascal, C)
 funkcijski (LISP, Erlang, ML)
 objektno orijentirani (Java, C++)

Povijest programskih jezika 

Sve je počelo sa strojnim jezicima (asemblerima), koji su se brzo izvršavali, ali sporo pisali, te se danas samo kritični dijelovi operativnih sustava pišu na taj način.
 1954. pojavio se Fortran, razvio ga je John Backus u IBM-u. 
 Iza Fortrana prvi se pojavio Algol, u kasnim 1950-im
 bili su to jezici nezgrapne sintakse, zato su došli Cobol 1960. i Basic 1964. godine sa svojom sintaksom koja sliči na engleski jezik
 dolazi vrijeme za razvoj "pravih" programskih jezika: Pascal Niklausa Wirtha i C Kena Thompsona i Dennisa Ritchie-a.
 1974. za potrebe vojske SAD-a razvijena je Ada
 OOP kuca na vrata: 1980. tu je Smalltalk-80, a 1985. pojavila se prva implementacija C++ koji je zamislio Bjarne Stroustrup.
 1987. Larry Wall je stvorio Perl 
 1990. Guido van Rossum je izbacio konkurenciju Perlu, Python
 1994. pojavio se PHP Rasmusa Lerdorfa, koji je prvenstveno namijenjen kreiranju web aplikacija, (nešto poput JSPa i ASP-a za Javu i VisualBasic, respektivno)
 1996. pojavila se Java tvrtke Sun Microsystems
 krajem 1999. godine pojavio se D, koji je zanimljiva mješavina programskih jezika C, C++ i Jave

Poveznice 
 Popis programskih jezika

Vanjske veze 
 Uvod u programske jezike 

Računarstvo
Programski jezici
Programiranje
Java

Java može imati više značenja:
 budno stanje
 otok u Indoneziji;
 programski jezik.
Java (programski jezik)

Java je objektno orijentirani programski jezik koji su razvili James Gosling i drugi inženjeri u tvrtci Sun Microsystems. Razvoj je počeo 1991, kao dio projekta Green, a objavljen je u prosincu 1995.

Tvrtka Sun posjeduje trademark na ime Java, ali samo okruženje je moguće bez plaćanja skinuti sa Sun-ovih internet poslužitelja.

Velika prednost u odnosu na većinu dotadašnjih programskih jezika je to što se programi pisani u Javi mogu izvoditi bez preinaka na svim operativnim sustavima za koje postoji JVM (Java Virtual Machine), dok je primjerice klasične programe pisane u C-u potrebno prilagođavati platformi(os-u) na kojem se izvode.

Time i bogatim skupom klasa za rad s mrežnim komunikacijama u jednom trenutku je Java bila najbolji izbor za široku lepezu mogućih aplikacija. Microsoft je stoga razvio svoj C# i .net platformu kao odgovor na open source alternative.

Danas je Java podrazumevani jezik u izradi mobilnih aplikacija za Android uređaje.

Eksterni linkovi 

 java.com - Java za krajnje korisnike
 Oraklova strana za developere

Java programski jezik